Bertha Krupp von Bohlen und Halbach

Bertha Krupp von Bohlen und Halbach,  født 29. mars 1886 i Essen, død 21. september 1957 i Essen, var eier av Kruppkonsernet etter at faren Friedrich Alfred Krupp døde i 1902. Hun var på dette tidspunktet bare 16 år, og man valgte å løse dette ved å gjøre om konsernet til et aksjeselskap med henne som eneeier. Ledelsen av selskapet gikk videre med den eksisterende ledelsen og med moren Margarethe Krupp som formynder.

Krupp giftet seg i 1906 med Gustav von Bohlen und Halbach som dermed ble konsernets nye leder – Bertha Krupp von Bohlen und Halbach beholdt imidlertid hele sin eierpost i konsernet fram til 1943. Gustav von Bohlen und Halbach tok navnet Krupp som ble knyttet til rollen som leder for selskapet og keiser Wilhelm ga tillatelse til dette gjennom en egen særlov («Lex Krupp»). I 1943 ble selskapet overført til sønnen Alfried Krupp von Bohlen und Halbach og det var i denne forbindelse Berthas aksjepost til tilbakeført selskapet som slik igjen ble en ren familiebedrift.

Se også 
 Tjukke Bertha

Referanser

Tyske forretningsfolk
Personer fra Essen
Kruppslekten